text: Kartofler er en rodfrugt, der i vidt omfang dyrkes i Danmark. Der findes flere arter.
  Tilberedning.
  Bagte kartofler.
  Til bagte kartofler, skal man bruge små til mellemstore kartofler. De skrubbes, børstes og vaskes inden de kommes i en bradepande. De bages i 5 minutter ved 200 grader, til de er helt tørre. Derefter tages de ud og vendes i olivenolie, havsalt og evt. andre krydderier.
  Derefter bages de videre i 15-20 minutter. Vend dem en gang imellem.
  Kogte kartofler.
  Kartofler skal koges i så lidt vand som muligt, derfor skal vandet kun lige dække. Tilsæt en teskefuld salt. Bring vandet i kog, skru derefter ned, så det kun lige akkurat koger.
  Nye kartofler koger i 8-12 minutter (hvis kartoflerne har tykt skind skal de koge i 15 minutter) indtil spidsen af en skarp urtekniv eller tænderne på en gaffel kan gå halvvejs gennem kartoflen uden at møde modstand. 
  Hæld vandet fra og lad dem trække i yderligere fem minutter.